CELEX: 62012TA0076
Language: mt
Date: 2015-11-18 00:00:00
Title: Kawża T-76/12: Sentenza tal-Qorti Ġenerali tat-18 ta’ Novembru 2015 – Nu Air Compressors and Tools vs Il-Kummissjoni (“Dumping — Importazzjonijiet ta’ ċerti kompressuri li joriġinaw miċ-Ċina — Rifjut parzjali tar-rimbors tad-dazji antidumping imħallsa — Determinazzjoni tal-prezz għall-esportazzjoni — Tnaqqis tad-dazji antidumping — Aġġustament tal-effetti ratione temporis tal-annullament”)

11.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/15
            
         Sentenza tal-Qorti Ġenerali tat-18 ta’ Novembru 2015 – Nu Air Compressors and Tools vs Il-Kummissjoni
   (Kawża T-76/12) (1)
   
   ((“Dumping - Importazzjonijiet ta’ ċerti kompressuri li joriġinaw miċ-Ċina - Rifjut parzjali tar-rimbors tad-dazji antidumping imħallsa - Determinazzjoni tal-prezz għall-esportazzjoni - Tnaqqis tad-dazji antidumping - Aġġustament tal-effetti ratione temporis tal-annullament”))
   (2016/C 007/21)
   Lingwa tal-kawża: l-Ingliż
   
      Partijiet
   
   
      Rikorrenti: Nu Air Compressors and Tools SpA (Robassomero, l-Italja) (rappreżentanti: R. MacLean, solicitor, u A. Bochon, avukat)
   
      Konvenuta: Il-Kummissjoni Ewropea (rappreżentanti: A. Stobiecka-Kuik, K. Talabér-Ritz u T. Maxian Rusche, aġenti)
   
      Suġġett
   
   Talba għal annullament parzjali tad-Deċiżjonijiet tal-Kummissjoni C (2011) 8824 finali u C (2011) 8812 finali, tas-6 ta’ Diċembru 2011, fir-rigward tat-talbiet ta’ rimbors ta’ dazji antidumping imħallsa fuq l-importazzjonijiet ta’ ċerti kompressuri li joriġinaw mir-Repubblika Popolari taċ-Ċina, u, fil-każ li l-Qorti Ġenerali tannulla l-imsemmija deċiżjonijiet, għaż-żamma fis-seħħ tal-effetti tal-imsemmija deċiżjonijiet sakemm il-Kummissjoni tkun adottat il-miżuri neċessarji sabiex teżegwixxi s-sentenza tal-Qorti Ġenerali.
   
      Dispożittiv
   
   
               1)
            
            
               L-Artikolu 1 tad-Deċiżjonijiet tal-Kummissjoni C (2011) 8824 finali u C (2011) 8812 finali, tas-6 ta’ Diċembru 2011, fir-rigward tat-talbiet ta’ rimbors ta’ dazji antidumping imħallsa fuq l-importazzjonijiet ta’ ċerti kompressuri li joriġinaw mir-Repubblika Popolari taċ-Ċina huwa annullat sa fejn huwa ma jagħtix lil Nu Air Compressors and Tools SpA rimbors ta’ dazji antidumping li hija ħallset indebitament iktar mill-ammonti li huma msemmija.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Il-Kummissjoni Ewropea hija kkundannata għall-ispejjeż.
            
         
      (1)  ĠU C 118, 21.4.2012.